Hans formodentlig første satire ''Verden som et Doll-Huus'' (Verden som et galehus) bliver først udgivet i 1730, efter en pause på 8 år og med betydelige ændringer. Falsterudgiveren Aage Schiøttz-Christensen skriver at Falster har to perioder i sin satireforfatter-virksomhed<ref>''Danske Studier'', 1981, artiklen ''Hvornår begyndte Falster sin danske digtning og med hvilket arbejde?'' af Aage Schiøttz-Christensen.</ref>. Den første periode på de to år i 1720-22 hvor satirerne er sprudlende og optimistiske og den sidste periode fra 1730-1742 hvor mismodet og pessisimismen præger teksterne. Denne anden periode indtræder samtidig med regeringsskiftet hvor den [[pietisme|pietistiske]] [[Christian 6.]] overtager tronen. Christian 6. ser ikke med milde øjne på underholdende litteratur, og udover at teatrene i hans regeringsperiode lukkes, forstærkes censuren overfor [[skønlitteratur]]en, noget som både Falster og [[Ludvig Holberg]] får at føle.
Litteratur Sprogforskning Historie Humaniora